Sigurður Einarsson frá Vorsabæ í A-Landeyjum , verkamaður , sjómaður , kyndari fæddist 29. nóvember 1904 og drukknaði í Bretlandi 6. febrúar 1943 . Foreldrar hans voru Einar Jóhannsson í Skála , verkamaður , f. 24. júní 1875 , d. 28. desember 1930 , og kona hans Anna Einarsdóttir húsfreyja , f. 26. apríl 1872 , d. 6. febrúar 1939 . Fósturforeldrar Sigurðar voru föðurforeldrar hans Jóhann Jónsson bóndi í Vorsabæ , f , 24. október 1843 , d. 1. nóvember 1919 í Vorsabæ , og kona hans Sigríður Oddsdóttir frá Voðmúlastaða-Suðurhjáleigu , síðar í Litla-Hlaðbæ , f. 1. júlí 1848 , d. 10. nóvember 1922 . Sigurður var hjá fósturforeldrum sínum í Vorsabæ , en fluttist þaðan til Eyja 1921 . Hann vann í fyrstu í frystihúsi Óskars Halldórssonar , en var síðan sjómaður , var kyndari á Sæfellinu og í fiskflutningum til Bretlands á Stríðsárunum og drukknaði í höfninni í Fleetwood 1943 . Þau Oddný Ólafía giftu sig 1928 , eignuðust þrjú börn , en misstu eitt þeirra nýfætt . Þau bjuggu á Borgarhóli , Kirkjuvegi 11 1930 , á Goðafelli , Hvítingavegi 3 1934 með börnunum Georg og Agnari Reyni og á Brekastíg 19 1940 .